'Rower' ook glo deel van Limpopo-plaasaanval | Maroela Media
Martin Baloyi. Foto: SAPD
Kol. Ronel Otto, woordvoerder van die polisie, het gesê Martin Baloyi was glo deel van 'n groep van vier verdagtes wat vyf rylopers die naweek 'n saamrygeleentheid aangebied het. Die verdagtes het skielik stilgehou en die vyf rylopers van hul selfone, kontant en ander besittings beroof voordat hulle langs die pad agtergelaat is.
"Die polisie het kort daarna die verdagtes se voertuig in die omgewing gesien en hulle gedwing om stil te hou. Die voertuig het stilgehou, maar drie van die verdagtes kon daarin slaag om te voet te vlug. Baloyi, wat as 'n veiligheidswag in Soshanguve werk, is egter in hegtenis geneem. Altesaam 21 gesteelde selfone en ander gesteelde items is in die motor gevind," het Otto gesê.
Dit het later aan die lig gekom Baloyi was vermoedelik deel van 'n groep wat op 23 Desember 'n 63-jarige boer op sy plaas in die gebied oorval, aangerand en met 'n mes gesteek het. Die verdagtes het die boer van sy selfoon beroof en in sy Ford Ranger-bakkie gevlug. Die bakkie is later verlate en uitgebrand naby Musina gevind.
Die selfone en ander gesteelde items wat in die verdagtes se voertuig gevind is. Foto: SAPD
Die verdagtes se voertuig. Foto: SAPD
Dit is reg dat hulle gevang word net jammer te veel kom weg.
Dit klink asof hy op meer aanklagte behoort te verskyn soos ondermeer poging tot moord en vandalisme.
Mag die res van jou 'All Days' agter tralies wees . . .
Hy was seker Veiligheidswag van die jaar daar waar hy werk!?
weggegee · 4 jaar gelede
Johan jy weet ñ mens sê soms goed wat ander mense laat dink watter soort mens is hy en wie jy nie werklik is nie, maar dit laat jou beter voel. Daar is nie regtig woorde vir die soort nie.